Afdelingslæge - Børneortopædi - fase IV uddannelse (Opslag hos Region Syddanmark)
Afdelingslæge - Børneortopædi - fase IV uddannelse
En stilling som afdelingslæge i Ortopædkirurgisk afd. O, OUH er ledig til besættelse snarest muligt. Hovedfunktionen vil være i afdelingens børneortopædkirurgiske sektor, men der er også fællesopgaver (tjeneste/vagt). Der vil være funktion i Odense og Kolding og ind i mellem i Svendborg.
Afd. O bidrager til dækning af børneortopædien i Sygehus Lillebælt svarende til en bemanding på 1-2 speciallæger året igennem. Ordningen fungerer efter en samarbejdsaftale indgået mellem OUH og Sygehus Lillebælt.
Stillingen er meget relevant med henblik på fase IV uddannelse i ortopædiske kirurgi, og fagområdet børneortopædi.
Vi kan normalt love funktion i den respektive sektor i mindst et år. Herefter kan flytning til anden sektor komme på tale, såfremt strukturelle eller uddannelsesmæssige forhold taler herfor.
Internt i afdelingen er der tradition for et godt samarbejde mellem sektorerne, og afdelingen har funktioner på såvel hoved-, regions-, højt specialiseret og landsfunktionsniveau. Afdelingen er en stor, dynamisk, travl og spændende ortopædkirurgisk universitetsafdeling, med stort set alle ortopædkirurgiske funktioner.
I afdelingen tilstræber vi en god tone og et godt arbejdsmiljø. Afdelingen består af en enhed i Odense og en i Svendborg, samt en satellit i Nyborg. Afdelingen bemander FAM i Odense med læger, herunder med speciallæger. Desuden er afdelingen centralt placeret i OUH’s traumecenterfunktion. De fleste speciallæger deltager i varetagelse af disse funktioner.
Der er gode muligheder for at deltage i den store forskningsaktivitet der er knyttet til afdelingen. Der er flere veletablerede forskningslaboratorier (knogle/brusklaboratorium, stereorøntgenlaboratorium og ganganalyselaboratorium), desuden er Ulykkes Analyse Gruppen en del af afdelingen.
Yderligere oplysninger ved :
Sektionsleder, overlæge Niels Wisbech Pedersen, tlf: 5142 6725
Ledende overlæge Niels Dieter Röck, tlf.:2466 9463.
Ansøgninger stiles til ledende overlæge Niels Dieter Röck, ortopædkirurgisk afd. O, Odense Universitetshospital. Ansøgningsfrist tirsdag d. 22/1 2018, kl. 12.00. Ansættelsessamtale vil finde sted hurtigt herefter. Ansøgninger sendes til sekretær for afdelingsledelsen Lisbeth Bro via E-maill: lisbeth.bro@rsyd.dk.
Ansøg inden 2 dage (22.01.2019)
https://jobbank.dk/job/1271473/region-syddanmark/afdelingslaege-borneortopaedi-fase-iv-uddannelse
Oprettet d. 09.01.2019, sidst opdateret d. 09.01.2019 2019-01-09 05:15:52.680
https://jobbank.dk/job/1271473/